Один од Лејре

Один од Лејре — мала лиена сребрена фигурина од околу 900 година н.е., која прикажува поединец на престол опкружен со две птици и две животински глави.

 Откритие 
Фигурината била пронајдена од локалниот аматер археолог Томи Олесен на 2 септември 2009 година, за време на ископувањата на музејот Роскилде во мало село во Гамел Лејре („Стар Лејре“) во близина на модерниот град Лејре, Данска.Louise Lauritsen, "Et unikt fund af Odin fra Lejre" , Roskilde Avis, 13 November 2009 (Danish) Фигурината била изложена во музејот Роскилде на 13 ноември 2009 година, а сега е дел од постојаната изложба.

 Опис 
Сребрената фигурина е од околу 900 година од нашата ера. Таа е висока 18 мм и тежи 9 грама.further information page  on Roskilde Museum website (Danish). На неа е прикажан поединец на престол, облечен во фустан долг до подот, престилка, четири ѓердани со мониста,со  прстен на вратот, наметка и капа. Две птици седат на потпирачите за раце, а на задниот дел од тронот се претставени глави на две животни. Фигурината има инкрустиран црн ниело (легура во црна боја) и е позлатена."Odin fra Lejre"  on Roskilde Museum website (Danish).

 Идентитет 
Идентитетот на прикажаната фигурина е предмет на спор. Таа прво била интерпретирана како богот Один кој седи на својот престол Хлидскјалф, од каде гледа во сите светови. Птиците би биле гавраните Хугин и Мунин, кои собирале информации за Один. Главите на ѕверот можат да ги симболизираат двата волци на Один, Гери и Фреки. Сепак, некои научници специјализирани за облеката и родовата застапеност од Викиншката ера, во однос на полот истакнале дека личноста е целосно облечена во женска облека, што резултирало со теории дека фигурата всушност може да ја претставува или божицата Фриг (сопругата на Один) или Фреја. Посочени се паралели помеѓу „Один од Лејре“ и сребрена фигура често идентификувана како Фреја пронајдена во Аска, Шведска.Óluva Ellingsgaard, "Var Odin en kvinde?", Videnskab.dk, 27 January 2010 (Danish) Едно длабоко истражување од 2018 година заклучило дека личноста на тронот дефинитивно не е облечена во типичната машка облека од ерата, туку дека подеднакво може да биде женски фустан кој посочува на висок статус или оној на машки христијански бискуп. Во ниеден случај не би укажувал на Один.Pesch, Alexandra. 2018. Götterthrone und ein gefährlicher Stuhl: Bemerkungen zum „Odin aus Lejre“. Hvanndalir – Beiträge zur europäischen Altertumskunde und mediävistischen Literaturwissenschaft. Festschrift für Wilhelm Heizmann. Ergänzungsbände zum Reallexikon der Germanischen Altertumskunde 106. De Gruyter. https://doi.org/10.1515/9783110569483-026

 Наводи 

 Надворешни врски 

 Official release from the Roskilde Museum website (in English)

Категорија:Викиншка уметност
Категорија:Археолошки наоди од Данска
Категорија:Один
Категорија:Скулптури на птици